**Od stredy 6. mája sú obnovené verejné bohoslužby, ktoré však podliehajú viacerým obmedzeniam.**

**Až do úplného odvolania všetkých obmedzení zostáva v platnosti dišpenz od povinnej účasti na bohoslužbách v nedele a sviatky. Účasť je od 6. mája možná, avšak stále dobrovoľná – aj čo sa týka nedelí a sviatkov. Veriaci, ktorí sa obávajú nákazy alebo sú v rizikovej skupine, sa teda nemusia fyzicky zúčastniť bohoslužieb.**

**Na bohoslužbách sa nesmú zúčastniť osoby, ktoré majú nariadenú karanténu alebo akékoľvek príznaky respiračného infekčného ochorenia,**

**Koronavírus je spojený s väčším zdravotným rizikom pre starších, preto veriaci vo vyššom veku nech svoju prítomnosť na bohoslužbách zvážia.**

**Kostoly budú otvorené až 30 minút pre začiatkom bohoslužieb, aby sme čas strávený vnútri obmedzili na minimum. Počas toho času bude kostol otvorený, aby bolo zabezpečené permanentné vetranie priestoru.**

**Do kostola môžete vojsť iba s ochranným rúškom na tvári. Pri vstupe do kostola treba dezinfikovať ruky.**

**Usadíme sa len na označených miestach určených podľa predpísanej vzdialenosti. Odstup medzi osobami musí byť najmenej 2 m. Neplatí to pre členov spoločnej domácnosti, preto prosíme, aby si rodiny sadali v kostole spolu. Keď budú miesta obsadené, ostanú zvyšní veriaci pred kostolom. I tam treba zachovať dvojmetrové rozostupy. Do kostola potom môžu vstúpiť na nevyhnutný čas, keď pôjdu na sv. prijímanie.**

**Nepoužívame spoločné predmety (modlitebné knihy, ružence atď.).**

**V sv. omši sa vynecháva znak pokoja.**

**Sv. prijímanie sa podáva na ruku. Počas prichádzania k prijímaniu treba taktiež dodržať dvojmetrové rozostupy medzi jednotlivými osobami. Kto by z vážneho zdravotného dôvodu nemohol prijať Eucharistiu do rúk, nech na to upozorní kňaza pred bohoslužbou, a príde na sväté prijímanie na záver, ako posledný.**

**Pridávame sv. omše v nedeľu, aby sme podľa odporúčania biskupov umožnili slávenie omší vyhradených pre seniorov. Nový mimoriadny nedeľný poriadok bohoslužieb v nedeľu je nasledujúci:**

**Žehra – 7:30 h. (hlavne pre starších); 10:30 h.**

**Granč Petrovce – 9:00 h. (hlavne pre starších); 10:30 h.**

**Beharovce – 7:30 h. (hlavne pre starších); 9:00 h.**